Био је учесник Светског првенства 2002. на коме је његова репрезентација била елимисана у осмини финала од Сенегала. На Европском првенству 2004. био је стартер на свим мечевима своје репрезентације. У убедљивој победи против Бугарске од 5-0, био је стрелац једног гола и то из једанаестерца. У дргој утакмици против Италије је био стрелац изједначујућег гола пред сам крај утакмице. Шведска је учешће на том првенству завршила у четвртини финала поразом од Холандије након пенал серије. Ибрахимовић је био један од играча који није био прецизан са беле тачке.